הטברנה היוונית מגיעה עד אליכם! 'טברנה אקספרס'- חוויה קולינארית על גלגלים בהפקה אותנטית ממטבחו של השף גיא פרץ. תארו לכם חגיגה יוונית פרטית בחצר האחורית, ברחבת החניה של הבית או ביציאה מגן אירועים, ברקע מתנגנים קולות מהעבר של אריס סאן ודאלארס, במרכז העניינים אוטו אוכל טרי המוכן במקום, עם ריחות ממעמקי הים, רעש תוסס כשהדגים מטגנים, החצילים נשרפים על האש והמזטים כבר מונחים על שולחנות עם מפות משובצות. טברנה אקספרס כוללת חבילת הפקה עם תפאורה של מזנוני שוק חדשני, שולחנות, כיסאות, עששיות, מלצרים ואווירה של מסעדה עם חוויית אירוח אמיתית, רק שפה אתם אלו שבוחרים את המיקום!
השף גיא פרץ יצר שלושה תפריטים ים תיכוניים שמתאימים לחך הישראלי, ארוחת בוקר חלבית עם מאפים כמו ספנקופיטה, גבינות , דגים, ציזיקי, יוגורט ומאזטים/ ארוחת גריל יווני עם בשרים על הגחלים, פיתות, מאזטים והרבה אוזו/ אוכל רחוב יווני עם סופלקי/גירוס שיפוד אותנטי עם שבבים זהובים ועסיסיים של בשר על גריל פחמים ועוד הרבה דברים טובים. כדאי שתתכוננו לשבור הרבה צלחות, כי החגיגה היוונית מתחילה עכשיו!